fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi en fi fi et en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en nl fi fi fi fi fi fi fi fi fi fi fi fi fi fi fi fi fi fi fi fi fi hbs_lat fi fi fi fi et fi fi fi fi fi fi fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Turun ammattikorkeakouluun voit hakea tutkinto-opiskelijaksi myös erillishaun kautta. Erillishakujamme ovat
Avoimen väylähaut (AMK ja YAMK)
Insinööri (ylempi AMK) ja Tradenomi (ylempi AMK), tutkimusryhmäopinnot
Sosiaali- ja terveysalan ylempi AMK-tutkinto, tutkimusryhmäopinnot
Haku tutkinto-opiskelijaksi korkeakouluopintoihin valmentavan koulutuksen perusteella
Huomaathan, että myös kaikkia erillishakuja koskee yhden korkeakoulupaikan säännös.
Katso Opintopolun ohjeet erillishaun paikan vastaanottamiseen.
Näytä lisää – Avoimen AMK:n väylä AMK-tutkintoihin
Avoimen väylän erillishaussa voit hakea tutkinto-opiskelijaksi avoimessa AMK:ssa suoritettujen opintojen perusteella. Sinulla tulee olla suoritettuna vähintään 35 opintopistettä haettavan koulutuksen oppimissuunnitelman mukaisia opintoja, jotka olet suorittanut avoimen AMK:n opinto-oikeudella kotimaisessa ammattikorkeakoulussa. Opinnot olet voinut suorittaa joko polkuopintoina tai yksittäisinä opintojaksoina.  Hakukelpoisuuden tuottavien opintojen tulee olla suoritettuna hakuajan päättymiseen mennessä.
Hakulomakkeella voit esittää enintään kolme hakutoivetta. Aseta koulutukset mieluisuusjärjestykseen siten, että hakulomakkeella ylimpänä on ensimmäinen hakutoiveesi.
Avoimessa AMK:ssa suoritetut opinnot voidaan lukea hyväksi täysimääräisinä tai osittain voimassa olevien tutkintovaatimusten mukaisesti. Myös muita korkeakouluissa suoritettuja opintoja voidaan hyväksilukea osaksi tutkintoa, mutta niitä ei lueta osaksi väylähaussa vaadittua opintopistekertymää.
Kun haet Turun ammattikorkeakouluun toisessa kotimaisessa ammattikorkeakoulussa suoritetuilla opinnoilla, huomioithan, että Turun ammattikorkeakoulun oppimissuunnitelma saattaa poiketa merkittävästi aiemman korkeakoulusi opetussuunnitelmasta. Opintojen jatkaminen saumattomasti ei tämän vuoksi ole välttämättä mahdollista.
Avoimen väylän erillishaussa hakeminen ei rajoita mahdollisuutta hakea korkeakoulujen yhteishaussa. Huomaa kuitenkin, että voit ottaa vastaan vain yhden tutkintoon johtavan korkeakoulupaikan saman lukukauden aikana alkavista opinnoista.
Syksyn hakuaika on 31.10.2022 klo 9.00 - 11.11.2022 klo 15.00.
Opiskelijavalinta julkaistaan 30 vuorokauden sisällä haun päättymisestä.
Tarjottu opiskelupaikka tulee ottaa vastaan 7 vuorokauden kuluessa opiskelijavalinnan julkaisusta.
Varasijavalinta päättyy 29.12. klo 15.00.
Hakea voit Opintopolussa. Hakulomake avautuu haun alkaessa. Seuraavat koulutukset ovat mukana avoimen AMK:n väylähaussa syksyllä 2022:
Application through open UAS: Bachelor of Engineering, Information and Communications Technology, full-time
Avoimen väylä: Ensihoitaja (AMK), päivätoteutus
Avoimen väylä: Fysioterapeutti (AMK), monimuotototeutus
Avoimen väylä: Insinööri (AMK), kemiantekniikka, monimuotototeutus
Avoimen väylä: Insinööri (AMK), konetekniikka, päivätoteutus
Avoimen väylä: Sairaanhoitaja (AMK), monimuotototeutus
Avoimen väylä: Sairaanhoitaja (AMK), päivätoteutus
Avoimen väylä: Sairaanhoitaja (AMK), päivätoteutus, Salo
Avoimen väylä: Sosionomi (AMK), päivätoteutus
Avoimen väylä: Sosionomi (AMK), verkko-opinnot, Salo
Avoimen väylä: Terveydenhoitaja (AMK), päivätoteutus
Avoimen väylä: Toimintaterapeutti (AMK), monimuotototeutus
Avoimen väylä: Tradenomi (AMK), liiketalous, monimuotototeutus, Salo
Olet hakukelpoinen, kun olet suorittanut vähintään 35 opintopistettä haettavan koulutuksen oppimissuunnitelman mukaisia opintoja avoimen AMK:n opinto-oikeudella kotimaisessa ammattikorkeakoulussa. Hakukelpoisuudet tuottavat lisäksi Turun ammattikorkeakoulussa erillisellä opinto-oikeudella tai väyläopintoina (muu opetusyhteistyö) suoritetut vähintään 35 opintopisteen laajuiset haettavan koulutuksen opinnot.
Opintojen tulee olla valmiina hakuajan päättymiseen mennessä. Hakukelpoisuus tarkistetaan opintosuoritusotteesta, josta tulee selvitä, että opinnot on suoritettu avoimessa AMK:ssa. Aiemmista opinnoista mahdollisesti tehtyjä hyväksilukuja polkuopintoihin ei oteta huomioon opintopistekertymässä. Sen sijaan avoimessa AMK:ssa näyttöinä tehdyt suoritukset (ns. ahotoinnit) huomioidaan.
Kun haet suomenkieliseen koulutukseen muunkielisen koulutuksen opinnoilla, sinun tulee haun yhteydessä osoittaa riittävä suomen kielen taitosi. Kun haet englanninkieliseen koulutukseen muilla kuin englannin kielellä suoritetuilla opinnoilla, sinun tulee osoittaa englannin kielen taitosi. Katso tarkemmat tiedot hakukohteen valintaperusteista.
Sosiaali- ja terveysalan, humanistisen alan ja kasvatusalan, liikunnan sekä merenkulun ammattikorkeakoulututkintoon johtavaan koulutukseen sovelletaan ns. SORA-lainsäädäntöä. Näillä aloilla on alaikäisten turvallisuutta, potilas- ja asiakasturvallisuutta tai liikenteen turvallisuutta koskevia vaatimuksia, jotka rajoittavat opiskelijaksi ottamista. Tällöin edellytetään, että opiskelijaksi otettava on terveydentilaltaan ja toimintakyvyltään kykenevä opintoihin liittyviin käytännön tehtäviin tai harjoitteluun.
Perehdy huolellisesti alakohtaisiin terveydentilaan ja toimintakykyyn liittyviin vaatimuksiin sivulla Koulutukseen vaadittava terveys ja toimintakyky.
Jos haet sosiaali- ja terveysalalle ja olet vastannut "kyllä" SORA-kysymykseen, pyydetään sinulta erikseen SORA-selvitys.
Opiskelijat valitaan avoimessa AMK:ssa opinto-oikeudella, Turun ammattikorkeakoulussa erillisellä opinto-oikeudella tai väyläopintoina (muu opetusyhteistyö) suoritettujen opintojen painotetun keskiarvon perusteella. Keskiarvo katsotaan opintosuoritusotteesta, josta lasketaan numeerisesti arvioitujen opintojen painotettu keskiarvo, ja se on ilmoitettu opintosuoritusotteella. Keskiarvosta annetaan keskiarvoa vastaava määrä pisteitä. Lisäpisteitä voi saada suoritetun opintopistemäärän perusteella. Valinnassa huomioidaan vain hakuajan päättymiseen mennessä suoritetut opinnot.
Jos olet suorittanut avoimen AMK:n opintoja yksittäisinä opintoina ja sinulla on useampi erillinen opintosuoritusote, laske keskiarvo seuraavan ohjeen mukaisesti:
Painotettu keskiarvo lasketaan ainoastaan numeerisesti arvioiduista opinnoista, jotka on suoritettu hakuajan päättymiseen mennessä. Hyväksytty-merkintöjä tai hakuajan päättymisen jälkeen suoritettujen opintojen arvosanoja ei huomioida keskiarvossa. Painotettu keskiarvo lasketaan kertomalla opintojakson numeerinen arvosana opintopistemäärällä. Tämä kertolasku suoritetaan erikseen jokaisen opintojakson kohdalla. Lopuksi saadut tulokset lasketaan yhteen. Saatu summa jaetaan numeerisesti arvioitujen opintojaksojen kokonaisopintopistemäärällä.
Painotetusta keskiarvosta annetaan keskiarvoa vastaava määrä pisteitä (kahden desimaalin tarkkuus). Hakukelpoisuuteen vaadittu keskiarvo on vähintään 1,50.
Lisäpisteitä annetaan suoritetun opintopistemäärän perusteella seuraavasti:
36–40 op = 1 p
41–45 op = 1,5 p
vähintään 46 op = 2 p
Sinun ei tule merkitä itse lisäpisteitä hakulomakkeelle, vaan ne lisätään järjestelmästä automaattisesti.
Opiskelijat valitaan pisteiden mukaisessa paremmuusjärjestyksessä. Tasapistetilanteessa vertailussa käytetään ensin hakutoivejärjestystä, sitten hakijoiden tarkkaa keskiarvoa ja tämän jälkeen tarvittaessa arvontaa.
Opiskelijavalinnan tulokset julkaistaan 30 vuorokauden kuluessa hakuajan päättymisestä.
Täytä hakulomake hakuaikana  Opintopolussa.
Merkitse hakulomakkeelle opintosuoritusten keskiarvo ja kertynyt opintopistemäärä.
Liitä hakulomakkeelle hakuaikana opintosuoritusote/-otteet avoimessa AMK:ssa suoritetuista opinnoista.
Jos hakemuksella pyydetään muita liitteitä, liitä ne hakemukselle ennen kuin hakuaika päättyy.
Tiedotamme valinnan tuloksesta sähköpostitse 30 vuorokauden kuluessa haun päättymisestä. Näet tiedon hakutilanteestasi myös Oma Opintopolku -palvelussa.
Jos tulet valituksi, ota tarjottu opiskelupaikka vastaan ja ilmoittaudu läsnä olevaksi opiskelijaksi Oma Opintopolku -palvelussa määräaikaan mennessä. Sinulla tulee ottaa opiskelupaikka vastaan 7 vuorokauden kuluessa valinnan julkaisusta. Opiskelupaikan vastaanoton määräajan näet Oma Opintopolku -palvelussa. Halutessasi voit myös perua tarjotun opiskelupaikan. Opiskelupaikan vastaanottaminen tai peruminen on sitova; sitä ei voi myöhemmin muuttaa tai peruuttaa.
Jos olet varasijalla, sinut voidaan valita opiskelijaksi, jos opiskelijapaikka vapautuu. Varasijavalinnassa käytetään hakujonon mukaista järjestystä. Sinulla on 7 vuorokautta aikaa ottaa opiskelupaikka vastaan siitä, kun tulet valituksi. Varasijavalinta päättyy 29.12. kello 15.00.
Kun olet ottanut opiskelupaikan vastaan ja ilmoittautunut läsnä olevaksi opiskelijaksi, jatkuvat opintosi tutkinto-opiskelijana seuraavan lukukauden alusta alkaen.
Opiskelun aloitusta voit siirtää ilmoittautumalla poissa olevaksi opiskelijaksi. Sen voit tehdä vain lakisääteisestä syystä, joita ovat varusmiespalvelus, siviilipalvelus, naisten vapaaehtoinen asepalvelus; vapaus opinnoista lapsen hoitamiseksi tämän syntymän tai adoption vuoksi (hoitovapaa ei sisälly lakisääteisiin syihin); tai oma sairaus tai vamma, mikä estää opintojen aloittamisen. Toimita poissaolon lakiperusteisuuden todentavat dokumentit avoimeen AMK:iin  e-lomakkeella syksyn haussa 7 vuorokauden kuluessa opiskelijavalinnan julkaisemisesta.
Opiskelijavalintaan tyytymätön hakija voi pyytää siihen kirjallisesti oikaisua ammattikorkeakoulun opintoasiainlautakunnalta 14 päivän kuluessa päätöksen tiedoksisaannista (L483/2013 § 22). Lisätietoa saat sivulta Muutoksenhaku.
Tutustuthan myös Opintopolun ohjeisiin opiskelupaikan vastaanottamisesta korkeakoulujen erillishaussa sekä avoimen väylän haussa hyväksyttyjen ohjeisiin .
Avoimen AMK:n väylä YAMK-tutkintoihin
Näytä lisää – Avoimen AMK:n väylä YAMK-tutkintoihin
Avoimen väylähaussa voit hakea tutkinto-opiskelijaksi Turun ammattikorkeakoulun avoimessa AMK:ssa suoritettujen opintojen perusteella. Opinnot voi olla suoritettu joko polkuopintoina tai yksittäisinä opintojaksoina. Voit hakea avoimen AMK:n väylän kautta yhteen Turun ammattikorkeakoulun hakukohteeseen.
Turun ammattikorkeakoulun avoimessa AMK:ssa suoritetut opinnot voidaan lukea hyväksi täysimääräisinä tai osittain osaksi tutkintoa voimassa olevien tutkintovaatimusten mukaisesti. Myös muissa korkeakouluissa suoritettuja opintoja voidaan hyväksilukea osaksi tutkintoon, mutta niitä ei lueta osaksi väylähaussa vaadittua opintopistekertymää (lukuun ottamatta CampusOnlinen  kautta tehtyjä suorituksia).
Erillishaussa hakeminen ei rajoita mahdollisuuttasi hakea korkeakoulujen yhteishaussa. Kuitenkin voit ottaa vastaan vain yhden tutkintoon johtavan korkeakoulupaikan saman lukukauden aikana alkavista opinnoista.
Syksyn hakuaika on 1.9.2022 kello 9.00 - 30.11.2022 kello 15.00
Voit hakea avoimen AMK:n väylähaussa, kun olet suorittanut vähintään 20 opintopistettä haettavan YAMK-koulutuksen mukaisia opintoja Turun ammattikorkeakoulun avoimen AMK:n opinto-oikeudella tai erillisellä opinto-oikeudella. Opintojen tulee olla valmiina ja kirjattuna opiskelutietojärjestelmään hakemuksen jättöhetkellä. Tutkintoon johtavassa koulutuksessa suoritettuja opintoja ei huomioida opiskelijavalinnassa.
Hakukelpoisuuteen vaaditaan avoimen AMK:n opintojen lisäksi korkeakoulututkinto ja vähintään 24 kuukautta työkokemusta. Joissakin hakukohteissa pohjakoulutuksena hyväksytään myös ammatillisen korkea-asteen tai opistoasteen tutkinto. Työkokemuksen tulee olla alalta, jolta tutkinto on tai alalta, jolle olet hakemassa ja se on kertynyt korkeakoulututkinnon jälkeen. Hakukelpoisuuden antava tutkinto ja työkokemus tulee olla hankittuna hakemuksen jättöhetkellä. Pohjakoulutus- ja työkokemusvaatimukset ilmoitetaan tarkemmin hakukohteen tiedoissa Opintopolussa.
Hakea voit hakuaikana  Opintopolussa. Löydät linkin hakulomakkeelle Opintopolusta asianomaisen hakukohteen tiedoista.
Kun täytät hakulomakkeen, liitä siihen tarvittavat todistukset; hakukelpoisuuden antava korkeakoulutodistus ja työtodistukset. Jos olet suorittanut korkeakoulututkintosi Suomessa vuoden 2003 jälkeen, sinun ei tarvitse liittää tutkintotodistusta. Saamme tiedon suoraan järjestelmästä. Huomaathan, että vain viralliset työtodistukset hyväksytään; työsopimuksia tai CV:tä ei hyväksytä. Työtodistusliitteet ovat pakollisia, et voi lähettää hakulomaketta ilman liitteitä.
Vapaana olevat aloituspaikat ovat näkyvillä Opintopolussa hakukohteen tiedoissa. Kun ilmoitetut aloituspaikat ovat täyttyneet, hakukohteen haku suljetaan.
Käsittelemme hakemukset saapumisjärjestyksessä. Tiedotamme valinnan tuloksesta 30 vuorokauden kuluessa hakemuksen jättämisestä. Tarjottu opiskelupaikka tulee ottaa vastaan 7 vuorokauden kuluessa opiskelijavalinnan päätöksen julkaisusta. Tutkinto-opiskeluoikeus alkaa päätöksentekoa seuraavan kuukauden alusta. Ainoastaan kesäkuussa valituilla avoimen AMK:n opiskeluoikeus päättyy 31.7. ja tutkinto-opiskeluoikeus alkaa 1.8.
Olethan yhteydessä avoinamk@turkuamk.fi, jos sinulla on kysyttävää hakemisesta.
Hakea voit Opintopolussa. Erillishaussa on mukana seuraavat hakukohteet:
Application through Open UAS: Master of Business Administration, Business Management
Application through Open UAS: Master of Business Administration, Sales Management
Application through Open UAS: Master of Business Administration, Service Design
Application through Open UAS: Master of Engineering, Industrial Quality Management, Online
Avoimen väylä: Insinööri (ylempi AMK), hajautettu energiantuotanto
Avoimen väylä: Insinööri (ylempi AMK), kemiantekniikka ja bioteknologia
Avoimen väylä: Insinööri (ylempi AMK), kone- ja meritekniikka
Avoimen väylä: Insinööri (ylempi AMK), ohjelmistotekniikka ja ICT
Avoimen väylä: Insinööri (ylempi AMK), rakentaminen
Avoimen väylä: Insinööri (ylempi AMK), teknologiaosaamisen johtaminen
Avoimen väylä: Insinööri (ylempi AMK), terveysteknologia
Avoimen väylä: Sosiaali- ja terveysalan ylempi AMK, erityissosiaaliohjaus
Avoimen väylä: Sosiaali- ja terveysalan ylempi AMK, gerontologinen asiantuntijuus
Avoimen väylä: Sosiaali- ja terveysalan ylempi AMK, kliininen asiantuntijuus
Avoimen väylä: Sosiaali- ja terveysalan ylempi AMK, kliininen asiantuntijuus, bioanalytiikka
Avoimen väylä: Sosiaali- ja terveysalan ylempi AMK, kliininen asiantuntijuus, mielenterveys- ja päihdetyö
Avoimen väylä: Sosiaali- ja terveysalan ylempi AMK, kliininen asiantuntijuus, omahoidon tukeminen ja kansansairauksien hoitotyö
Avoimen väylä: Sosiaali- ja terveysalan ylempi AMK, kliininen asiantuntijuus, syöpää sairastavan hoito
Avoimen väylä: Sosiaali- ja terveysalan ylempi AMK, sosiaali- ja terveysalan kehittäminen ja johtaminen
Avoimen väylä: Sosiaali- ja terveysalan ylempi AMK, terveyden edistäminen
Avoimen väylä: Sosiaali- ja terveysalan ylempi AMK, terveyden edistäminen, verkko-opinnot
Avoimen väylä: Sosiaali- ja terveysalan ylempi AMK, terveysteknologia
Avoimen väylä: Tradenomi (ylempi AMK), liiketoiminnan keittäminen
Avoimen väylä: Tradenomi (ylempi AMK), ohjelmistotekniikka ja ICT
Avoimen väylä: Tradenomi (ylempi AMK), projektijohtaminen
Avoimen väylä: Tradenomi (ylempi AMK), SOTE-palvelujen ja -liiketoiminnan johtaminen
Avoimen väylä: Tradenomi (ylempi AMK), taide- ja kulttuurialan johtaminen
Avoimen väylä: Tradenomi (ylempi AMK), teknologiaosaamisen johtaminen
Jos opiskelijavalinnassa ja valintaperusteiden soveltamisessa on mielestäsi tapahtunut virhe, voit vaatia siihen kirjallisesti oikaisua 14 vuorokauden kuluessa opiskelijavalinnan tuloksen julkistamisesta. Tutustu ensin kyseisen hakukohteen valintaperusteisiin ja ota tämän jälkeen yhteyttä Turun ammattikorkeakoulun avoimeen AMK:iin, avoinamk@turkuamk.fi, asian selvittämiseksi. Lisätietoja saat nettisivulta Muutoksenhaku.
Haku opintojen loppuun saattamiseksi
Näytä lisää – Haku opintojen loppuun saattamiseksi
Tässä erillishaussa voivat hakea opiskeluoikeutta Turun ammattikorkeakouluun opintojen loppuun saattamiseksi:
Toisessa suomalaisessa ammattikorkeakoulussa tutkintokoulutuksen opiskeluoikeuden omannut ja sen menettänyt opiskelija. Opiskeluoikeutta voi hakea myös silloin, kun opiskelija on itse ilmoittanut eroavansa ammattikorkeakoulusta.
Turun AMK:ssa opiskeluoikeuden (ennen 1.8.2015 alkanut opinto-oikeus) omannut opiskelija, joka on menettänyt opiskeluoikeuden lukuvuosi-ilmoittautumisen laiminlyömisen tai opiskeluoikeusajan päättymisen takia tai joka on eronnut.
Ohjeet Turun AMK:ssa opiskeluoikeuden menettäneille , kun opiskeluoikeus on alkanut 1.8.2015 jälkeen.
Haku on jatkuva, lukuun ottamatta joulun aikaa. Hakijalle tiedotetaan valinnan tulos 30 vuorokauden kuluessa hakemuksen jättämisestä. Huom. kesäaikana ja joulukuussa hakemusten käsittelyssä voi olla viivettä.
Opiskeluoikeutta voi hakea, jos tutkinnosta puuttuvia opintoja on enintään 35 op. Jos opintopisteitä puuttuu enemmän, voit hakea erillistä opiskeluoikeutta ja suorittaa opintoja, kunnes uudelleen myönnettävän opiskeluoikeuden ehto (alle 35 op suorittamattomia opintoja) täyttyy. Lisätietoja erillisestä opinto-oikeudesta löydät täältä.
Hakukelpoisuus pätee täsmälleen samaan tavoitetutkintoon ja -tutkintonimikkeeseen johtavaan koulutukseen, jossa hakijalla on aiemmin ollut opiskeluoikeus. Myönteisessä päätöksessä opiskelijalle ilmoitetaan kokonaisaika, jonka aikana opinnot on suoritettava loppuun. Opiskeluoikeuden saanut opiskelija ei voi ilmoittautua poissaolevaksi vaan on läsnä oleva koko opiskeluoikeusajan.
Täytä hakulomake  täällä.  Hakemukseen tulee liittää aikataulutettu suunnitelma opintojen loppuunsaattamiseksi sekä opintosuoritusote aiemmista opinnoista. Olethan yhteydessä opinto-ohjaajaan ennen hakemista. Katso opinto-ohjaajien yhteystiedot.
Opiskelijalla on oikeus hakea opintoasioiden lautakunnalta kirjallisesti oikaisua päätökseen 14 päivän kuluessa päätöksen tiedoksisaannista. Ohjeet oikaisupyynnön tekemiseen saat Hakijapalveluilta osoitteesta hakijapalvelut@turkuamk.fi.
Insinööri (ylempi AMK) ja Tradenomi (ylempi AMK), tutkimusryhmäopinnot
Näytä lisää – Insinööri (ylempi AMK) ja Tradenomi (ylempi AMK), tutkimusryhmäopinnot
Insinööri (ylempi AMK) ja Tradenomi (ylempi AMK) -tutkimusryhmäopintoihin voit hakea erillishaussa ympäri vuoden (pl. kesäkuukaudet ja joulukuu).
Tutkimusryhmähaun seuraava hakuaika on 1.9.-30.11.2022. Hakulomake sulkeutuu viimeisenä päivä kello 15.00.
Ennen hakulomakkeen täyttämistä hakijan tulee ehdottomasti olla yhteydessä häntä kiinnostavan tutkimusryhmän vetäjään, jotta hänelle löytyy oikea tutkimusryhmä.
Hakemus täytetään  Opintopolku-palvelussa ja tarvittavat hakemuksen liitteet toimitetaan Hakijapalveluille Opintopolun ohjeistuksen mukaisesti. Työtodistus pitää liittää hakulomakkeelle, jotta hakemuksen voi lähettää. Hakemukset käsitellään 30 päivän kuluessa siitä, kun olet jättänyt hakemuksen ja toimittanut liitteet Hakijapalveluille.
Opiskelijavalinta tehdään ennakkotehtävän ja haastattelun perusteella. Hakija kutsutaan haastatteluun, mikäli ennakkotehtävän pistemäärä on vähintään 35 p. Tieto opiskelijavalinnasta tulee hakijan sähköpostiin.
Ennakkotehtävässä tulee käyttää Turun AMK:n ennakkotehtäväpohjaa:
Lataa ennakkotehtäväpohja (docx) tästä
Ennakkotehtävä ja sitä täydentävä ansioluettelo palautetaan e-lomake-järjestelmän kautta osoitteessa: https://turkuamk.e-lomake.fi/lomakkeet/282/lomake.html
Ennakkotehtävälomakkeen ensimmäisellä sivulla kysytyn hakemusnumeron saat sen jälkeen, kun olet jättänyt hakemuksen Opintopolkuun.
Ennakkotehtävälomakkeella pyydetään ilmoittamaan tutkimusryhmä, johon haet. Tekniikan ja liiketalouden tutkimusryhmät ja kuvauksen niiden fokusalueista löydät täältä: Tutkimusryhmät. Ole yhteydessä tutkimusryhmän vetäjään jo ennen hakemuksen jättämistä, jotta sinulle löytyy oikea ryhmä.
Insinööri (ylempi AMK), tutkimusryhmäopinnot
Tradenomi (ylempi AMK), tutkimusryhmäopinnot
Sosiaali- ja terveysalan ylempi AMK-tutkinto, tutkimusryhmäopinnot
Näytä lisää – Sosiaali- ja terveysalan ylempi AMK-tutkinto, tutkimusryhmäopinnot
Koulutukseen voit hakea ympäri vuoden (pl. kesäkuukaudet ja joulukuu).
Tutkimusryhmähaun seuraava hakuaika on 1.9.-30.11.2022. Hakulomake sulkeutuu viimeisenä päivänä kello 15.00.
Ennen hakulomakkeen täyttämistä hakijan tulee ehdottomasti olla yhteydessä häntä kiinnostavan tutkimusryhmän vetäjään, jotta hänelle löytyy oikea tutkimusryhmä.
Hakemus täytetään Opintopolku-palvelussa ja tarvittavat hakemuksen liitteet toimitetaan Hakijapalveluille Opintopolun ohjeistuksen mukaisesti. Hakemukset käsitellään 30 päivän kuluessa siitä, kun olet jättänyt hakemuksen ja toimittanut liitteet Hakijapalveluille.
Opiskelijavalinta tehdään ennakkotehtävän ja haastattelun perusteella. Hakija kutsutaan haastatteluun, mikäli ennakkotehtävän pistemäärä on vähintään 35 p. Tieto opiskelijavalinnasta tulee hakijan sähköpostiin.
Ennakkotehtävässä tulee käyttää Turun AMK:n ennakkotehtäväpohjaa.
Lataa ennakkotehtäväpohja (docx) tästä
Ennakkotehtävä ja sitä täydentävä ansioluettelo palautetaan e-lomake-järjestelmän kautta osoitteessa:  https://turkuamk.e-lomake.fi/lomakkeet/374/lomake.html
Ennakkotehtävälomakkeen ensimmäisellä sivulla kysytyn hakemusnumeron saat sen jälkeen, kun olet jättänyt hakemuksen Opintopolkuun. Ennakkotehtävälomakkeella pyydetään ilmoittamaan tutkimusryhmä, johon haet. Sosiaali- ja terveysalan tutkimusryhmät ja kuvauksen niiden fokusalueista löydät täältä: Tutkimusryhmät. Ole yhteydessä tutkimusryhmän vetäjään jo ennen hakemuksen jättämistä, jotta sinulle löytyy oikea ryhmä.
Sosiaali- ja terveysalan ylempi AMK-tutkinto, tutkimusryhmäopinnot
Näytä lisää – Erikoispolulta tutkinto-opiskelijaksi
Haku on tarkoitettu sinulle, joka opiskelet Terveydenhoitaja (AMK) -opintoja avoimen AMK:n erikoispolkuopinnoissa Turun ammattikorkeakoulussa. Avoimen AMK:n opintojen lisäksi sinulla on jo ensihoitajan, kätilön tai sairaanhoitajan AMK-tutkinto. Voit hakea tutkinto-opiskelijaksi Erikoispolulta tutkintoon -haussa ja suorittaa loput terveydenhoitajakoulutuksen opinnot
Seuraava hakuaika erikoispolulta tutkinto-opiskelijaksi on 24.11.2022 klo 9.00 - 7.12.2022 klo 15.00. Hakukohteena on
Erikoispolulta tutkinto-opiskelijaksi: Terveydenhoitaja (AMK), verkkotototeutus
(linkki hakukohteelle päivitetään noin kuukausi ennen hakuajan alkamista)
Hakulomakkeen voit täyttää hakuaikana  Opintopolku.fi -palvelussa. Opiskelijavalinnan tuloksesta ilmoitetaan viimeistään 14.12. Tarjottu opiskelupaikka on otettava vastaan 21.12. kello 15.00 mennessä. Tutkinto-opiskeluoikeus alkaa tammikuussa 2023.
Olet hakukelpoinen Terveydenhoitaja (AMK) -opintoihin, kun olet hyväksytysti suorittanut vähintään 20 opintopistettä terveydenhoitajakoulutuksen opintoja Turun ammattikorkeakoulussa avoimen AMK:n erikoispolun opinto-oikeudella. Vaadittujen opintojen tulee olla suoritettu hakuajan loppuun mennessä. Avoimen AMK:n opintojen lisäksi sinulla tulee olla ensihoitajan, kätilön tai sairaanhoitajan AMK-tutkinto. Tutkinto-opintoihin valitaan kaikki hakukelpoiset hakijat.
Avoimen AMK:n opinto-oikeudella tehdyt opintosuoritukset siirretään uudelle tutkinto-opiskelijan opinto-oikeudelle. Opiskelijanumerosi vaihtuu, kun siirryt tutkinto-opiskelijaksi. Sen sijaan käyttäjätunnuksesi säilyy samana, mutta sinun on aktivoitava se uudelleen id.turkuamk.fi -palvelussa. Opinto-oikeus avoimen AMK:n opiskelijana päättyy joulukuun lopussa.
Haku tutkinto-opiskelijaksi lukio-opintojen perusteella: Insinööri (AMK), bio- ja kemiantekniikka, päivätoteutus
Näytä lisää – Haku tutkinto-opiskelijaksi lukio-opintojen perusteella: Insinööri (AMK), bio- ja kemiantekniikka, päivätoteutus
Turun ammattikorkeakouluun on mahdollista hakea erillishaussa lukiossa suoritettujen kemian opintojen perusteella.
Hakuaika: 17.1.-31.1.2022. Hakuaika päättyy viimeisenä hakupäivänä kello 15.00. Hakeminen tapahtuu Opintopolussa.
Valinnan pisteet muodostuvat suomalaisen lukion kemian kurssien keskiarvosta (painottamaton, kahden desimaalin tarkkuudella). Tasapistetilanteessa käytetään tarvittaessa arvontaa.
Kynnysehto: Suomalaisen lukion kemian 1 pakollinen kurssi ja 4 valinnaista kurssia arvosanakeskiarvolla 8,00.
Viimeisin lukion jaksotodistus tulee tallentaa hakemuksen liitteeksi.
Tulokset julkaistaan 15.2.2022 mennessä. Opiskelupaikka tulee vastaanottaa 15.7.2022 mennessä.
Haku tutkinto-opiskelijaksi korkeakouluopintoihin valmentavan koulutuksen perusteella
Näytä lisää – Haku tutkinto-opiskelijaksi korkeakouluopintoihin valmentavan koulutuksen perusteella
Turun ammattikorkeakouluun on mahdollista hakea kansallisen suosituksen mukaisen korkeakouluopintoihin valmentavan koulutuksen (30 op) perusteella.
Hakuaika: 17.10.-28.10.2022. Hakuaika päättyy viimeisenä hakupäivänä kello 15.00. Hakeminen tapahtuu Opintopolussa.
Syksyn 2022 haussa voit hakea seuraaviin koulutuksiin:
sairaanhoitaja (AMK), päivätoteutus ja/tai
sosionomi (AMK), päivätoteutus .
Valinnan pisteet muodostuvat korkeakouluopintoihin valmentavan koulutuksen opintojaksojen keskiarvosta (kahden desimaalin tarkkuudella). Tasapistetilanteessa käytetään ensin suomen kielen opintojaksojen keskiarvoa ja sen jälkeen arvontaa.
Kynnysehto: valmentavan koulutuksen suomen kielen opintojaksojen (15 opintopistettä) keskiarvo 3,00.
Korkeakouluopintoihin valmentavien koulutuksen todistus/opintosuoritusote tulee tallentaa hakemuksen liitteeksi.
Tulokset julkaistaan 30 vrk kuluessa hakuajan päättymisestä. Opiskelupaikan vastaanotto 7 vrk kuluessa tulosten julkaisusta. Varasijavalinta päättyy 13.12.2022 kello 15.00.
Avoimen AMK:n väylähaku ja polkuopinnot
Master School - ylemmät AMK-tutkinnot